Title: Ministerstvo životného prostredia Slovenskej republiky
Author: MZP SR
Last saved by: agenda0

P R E D K L A D A C I A   S P R Á V A

Vláda Slovenskej republiky schválila uznesením vlády č. 183 z 28. februára 2001 "Územný plán veľkého územného celku Bratislavský kraj - zmeny a doplnky roku 2000." 

Tieto zmeny a doplnky územného plánu veľkého územného celku Bratislavský kraj  spôsobili tú  skutočnosť, že je nutné  doplniť nariadenie vlády Slovenskej republiky č. 64/1998 Z.z  o ďalšie záväzné regulatívy.  

Záväzné regulatívy územného rozvoja  v  oblasti usporiadania územia, osídlenia a sídelných štruktúr, ktoré sú uvedené v nariadení vlády Slovenskej  republiky č. 64/1998 Z.z. sú doplnené o záväzné regulatívy, ktoré podporujú rozvoj priemyselných parkov,  hlavne rozvoj priemyselného parku  pre automobilový priemysel medzi obcami Lozorno a Zohor. 

Návrh nariadenia vlády Slovenskej republiky, ktorým   sa  dopĺňa   nariadenie  vlády   Slovenskej   republiky č. 64/ 1998 Z.z., ktorým sa vyhlasuje záväzná časť územného plánu veľkého územného celku  Bratislavský kraj bol zaslaný na pripomienkové konanie 32 pripomienkujúcim orgánom. 

MŹP SR k pripomienkam Ministerstva financií SR zaslalo vyjadrenie,  v ktorom bolo vysvetlené, že návrh nariadenia vlády nemá žiadny dopad na štátny rozpočet a rozpočet dotknutých obcí.  Ministerstvo financií Slovenskej republiky  toto vysvetlenie akceptovalo a odporučilo listom č. 8338/2001-81  z 21.5.2001 pokračovať v ďalšom legislatívnom konaní.   

Zásadné pripomienky Ministerstva pôdohospodárstva Slovenskej republiky boli doriešené na osobitnom rokovaní dňa 25. 5. 2001.

Dňa  3. júla 2001 bol návrh nariadenia vlády Slovenskej republiky, ktorým   sa  dopĺňa   nariadenie  vlády   Slovenskej   republiky č. 64/ 1998 Z. z., ktorým sa vyhlasuje záväzná časť územného plánu veľkého územného celku  Bratislavský kraj prerokovaný v Legislatívnej rade vlády SR.  
V predkladanom návrhu nového znenia nariadenia vlády  sú zapracované  pripomienky  Legislatívnej rady vlády SR. 
           
Návrh nariadenia vlády Slovenskej republiky, ktorým   sa  dopĺňa   nariadenie  vlády   Slovenskej   republiky č. 64/ 1998 Z. z., ktorým sa vyhlasuje záväzná časť územného plánu veľkého územného celku  Bratislavský kraj sa predkladá na rokovanie vlády SR bez rozporov.